সিবিআই হানা, আজ রাত থেকে মমতার সত্যাগ্রহ! - DeskO [Desk Opinion]
Home BANGLA NATION NEWS সিবিআই হানা, আজ রাত থেকে মমতার সত্যাগ্রহ!
সিবিআই হানা, আজ রাত থেকে মমতার সত্যাগ্রহ!
DeskO Bureau 11:01:00 PM BANGLA, NATION, NEWS,
ধর্নায় বসছেন মমতা বন্দ্যোপাধ্যায়। প্রাথমিকভাবে কলকাতার পুলিশ কমিশনার রাজীব কুমারের বাড়িতে সিবিআই হানার প্রতিবাদে মমতার এমন সিদ্ধান্ত হলেও, আদতে দেশকে বাঁচাতেই গান্ধীজির পথে আজ রাত থেকেই সত্যাগ্রহে বসছেন বাংলার মুখ্যমন্ত্রী তথা তৃণমূল সুপ্রিমো মমতা বন্দ্যোপাধ্যায়। রাজীব কুমারের বাড়ি থেকে বেরিয়ে সাংবাদিক বৈঠক করে কেন্দ্রের মোদী সরকারকে নিশানা করেন মমতা। রাজনৈতিক প্রতিহিংসা থেকেই মোদী-শাহ দেশ জুড়ে গণতান্ত্রিক কাঠামোকে ভাঙছেন। আর সেই গণতন্ত্র রক্ষা করতে এবং দেশকে বাঁচাতেই ধর্না তথা সত্যাগ্রহের পথ নিলেন বলে জানিয়েছেন মমতা বন্দ্যোপাধ্যায়। এদিন মমতা বলেন ‘আমি চললাম মেট্রো চ্যানেলে ধর্নায় বসতে’।
কলকাতার নগরপাল রাজীব কুমারের বাড়িতে হানা দেওয়া সিবিআই তদন্তকারীদের আটক করল কলকাতা পুলিশ। আটক হওয়া সিবিআই আধিকারিকদের রাখা হয়েছে কলকাতার শেক্সপিয়ার সরণি থানায়। রবিবার সন্ধ্যায় কলকাতার পুলিশ কমিশনার রাজীব কুমারের বাড়ির সামনে রীতিমতো ধুন্ধুমার কাণ্ড বাঁধে। আচমকাই নগরপালের বাড়িতে হানা দেয় সিবিআই। এই নজিরবিহীন ঘটনায় শোরগোল পড়ে গিয়েছে শহর জুড়ে।
Posted by DeskO Bureau at 11:01:00 PM